
РЕПУБЛИКА БЪЛГАРИЯ

Министър на образованието и науката

З А П О В Е Д

№  РД 09………./……………….2017 г.

На основание чл. 13д, ал. 1 и ал. 2, т. 1 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет

У Т В Ъ Р Ж Д А В А М

Учебна програма за учебен предмет „Учебна практика по Художествена обработка на метали“ специалност код 2150704 „Художествена обработка на метали” от професия код 215070 „Художник – приложни изкуства” от професионално направление код 215 „Приложни изкуства и занаяти” за придобиване на трета степен на професионална квалификация, съгласно приложението.

          Типовият учебен план влиза в сила от учебната 2020/2021 година.

Приложение
МИНИСТЕРСТВО НА ОБРАЗОВАНИЕТО И НАУКАТА
УЧЕБНА ПРОГРАМА

за специфична професионална подготовка

по

ХУДОЖЕСТВЕНА ОБРАБОТКА НА МЕТАЛИ
Учебна практика
Утвърдена със заповед № РД …………………………. 2020 г.
СПЕЦИАЛНОСТ:

код 2150704 „Художествена обработка на метали”

ПРОФЕСИЯ:

код 215070 „Художник – приложни изкуства”

ПРОФЕСИОНАЛНО НАПРАВЛЕНИЕ:

код 215 „Приложни изкуства и занаяти”
София, 2020 година
I. ОБЩО ПРЕДСТАВЯНЕ НА  УЧЕБНАТА ПРОГРАМА 
Предметът „Учебна практика по Художествена обработка на метали” е задължителен, и съпътства пряко програмата по главния специален предмет. Програмата  има за цел да запознае учениците с основните посоки  в художествената обработка на металите. Акцентите се поставят както върху традиционните, така и върху съвременните техники на обработка на метала: студена и топла обработка; цветни, черни и благородни метали; ажурно изрязване, изковаване, спояване; ювелирни и нетрадиционни техники в бижутерията. В програмата присъстват  технологии характерни за скулптурата, малката пластика, а също така и експериментални форми на работа с други материали.
Учебната практика включва основна подготовка на учениците за работа с материали и технологии и се разпределя тематично във всеки курс на обучение.  Усвояват се основните различни технологии в металопластиката според предвидените задачи.  Приоритетни са аспектите на практическата дейност на ученика.  Основните характеристики на съдържанието са: системност; последователност; функционална връзка между отделните елементи на учебната структура.
Освен правилно подбрана методика и добра систематизация работният процес се обезпечава с материали на специалноста, както и с лични и общи инструменти за всеки ученик. Технологичните способи се онагледяват  с  богата литературна колекция, материали от електронната библиотека на всеки преподавател, както и с образци от архива на специалността. Часовете по художествена обработка на метал се провеждат  в специализирани ателиета.
II. ЦЕЛИ НА ОБУЧЕНИЕТО 
В резултат на обучението ученикът трябва да :
- познава  областите на приложение на металопластиката;

 - придобие обща пластична култура в съвременните приложни изкуства;
- познава националните традиции и културно наследство в областта на 
  художествените занаяти; 

- познава и владее основните видове техники и технологии; 

- разграничава технологичните специфики;

- формулира критерии и оценка на произведението;

- адаптира съвременни форми при работа с метала. 
III. РАЗПРЕДЕЛЕНИЕ НА УЧЕБНОТО ВРЕМЕ

Учебна практика
	КЛАС
	I СРОК 

УЧ. СЕДМИЦИ / ЧАСОВЕ 
	II-СРОК

УЧ. СЕДМИЦИ / ЧАСОВЕ
	ЧАСОВЕ

ГОДИШНО

	VIII
	18 / 2
	18 / 2
	72

	IX
	18 / 2
	18 / 2
	72

	X
	18 /2
	18 / 2
	72

	XI
	18 / 4
	18 / 4
	144

	XII
	18 / 5
	11 / 5
	116


IV.    УЧЕБНО СЪДЪРЖАНИЕ
Структурирането на учебното съдържание е на база раздели и теми. За всеки раздел в програмата са записани препоръчителен брой учебни часове и теми. Учителят конкретизира броя на учебните часове за всяка тема в съответствие с посочените за раздела. Учителят разпределя броя на часовете, предвидени по учебния план и по учебната програма в годишното си разпределение. Часовете по практически занимания се провеждат в специализирани ателиета и работилници.
	№
	Наименование на раздели и теми
	Брой часове

	
	ПЪРВИ ГИМНАЗИАЛЕН ЕТАП
	

	
	VIII клас  - 72 учебни часа
	

	1.1.
	Запознаване с материалната база на специалността. 
	

	1.2.
	Инструменти – ръчни и механизирани – начин на работа с тях. Лични инструменти – начин на съхранение.
	

	2.
	ИЗРАБОТВАНЕ НА МАЛЪК ПРЕДМЕТ ОТ БИТА
	36

	2.1.
	Изработване на точна рисунка – чертеж на образеца и копирка върху паус.
	

	2.2.
	Подготовка на материала - оразмеряване, пробиване, изрязване;
	

	2.3.
	Пластично моделиране – сгъване, шлайфане, напасване на детайлите;
	

	2.4.
	Повърхностна обработка – декоративни фактури, оцветяване или патиниране;
	

	3
	ПРОЕКТИРАНЕ И ИЗРАБОТВАНЕ

НА КУТИЯ ЗА БИЖУТА.
	36

	3.1.
	Изработване на точна рисунка – чертеж на образеца и копирка върху паус.
	

	3.2.
	Видове  цветни метали – свойства и приложение. Инструменти за изработване на елементите. Техника на запояване. 
	

	3.3.
	Изработване в материал- детайли, сглобяване.
	

	3.4.
	Повърхностна обработка - декоративни фактури, оцветяване или патиниране;
	

	4.
	IX клас  -  72 учебни часа
	

	
	СЪДОВЕ.

КОПИЕ ПО ОБРАЗЕЦ
	36

	4.1.
	Изработване на точна рисунка – копие на образеца и копирка върху паус.
	

	4.2.
	Изпълнение в материал. Подготовка и специфика на материала. Техника и технология на изковаване. 
	


	4.3.
	Инструменти. Пластично изграждане на формата на съда и елементите на композиция.
	

	5.
	ПРОЕКТИРАНЕ И

ИЗПЪЛНЕНИЕ НА НИСЪК СЪД.
	36

	5.1.
	Изработване на точна рисунка – на проекта и копирка върху паус.
	

	5.2.
	Изпълнение в материал. Последователност на етапите на изковаване.
	

	5.3.
	Повърхностна обработка – декоративни фактури, оцветяване или патиниране;
	

	
	X клас  - 36 учебни часа
	

	6. 
	НАКИТИ. 

КОПИЕ ПО ОБРАЗЕЦ
	36

	6.1.
	Изработване на точна рисунка – на проекта и копирка върху паус.
	

	6.2.
	Изпълнение на копието в материал. Последователност на етапи, елементи, сглобяване.
	

	6.3.
	Повърхностна обработка – декоративни фактури, оцветяване или патиниране;
	

	
	
	

	7.
	КОМПЛЕКТ или СЕРИЯ БИЖУТА.

ПРОЕКТ И ИЗПЪЛНЕНИЕ.
	36

	7.1.
	Изпълнение на задачата: техническа подготовка и материали; избор на  технологии.
	

	7.2.
	Повърхностна обработка – декоративни фактури, оцветяване или патиниране;
	

	7.3.
	Съпътстваща задача – проект или изработване на бижута в комбинация с нетрадиционни материали;
	

	
	ВТОРИ 

ГИМНАЗИАЛЕН ЕТАП
	

	
	XI клас  - 144 учебни часа
	

	8. 
	ПРЕДМЕТИ ЗА ИНТЕРИОР

ДВУИЗМЕРЕН ДЕКОРАТИВЕН ИЛИ ФУНКЦИОНАЛЕН ПРЕДМЕТ
	70

	8.1.
	Изпълнение на задачата: техническа подготовка и материали; специфики на  технологиите.
	

	8.2.
	Повърхностна обработка – декоративни фактури, оцветяване или патиниране;
	

	8.3.
	Съпътстващи задачи: графични триизмерни рисунки – четири проекта / варианти/ по темата. Мащаб 1:1. 
	

	9.
	ДЕКОРАТИВЕН ИЛИ ФУНКЦИОНАЛЕН

ТРИИЗМЕРЕН ПРЕДМЕТ
	74

	9.1.
	Специфични инстументи и техники на работа с тях.
	

	9.2.
	Планове. Рисунки. Чертеж  и разгъвки на проекта.
	

	9.3.
	Прехвърляне на копирката върху  подготвения по размери материал и подготовка на материала.
	

	9.4.
	Изпълнение в материал според проекта.
	

	9.5.
	Повърхностна обработка – декоративни фактури, оцветяване или патиниране;
	

	
	XII клас  

 116 учебни часа
	

	
	ДИПЛОМНА РАБОТА

ТЕМА ПО ИЗБОР: ПЛАСТТИКА, НАКИТИ, ПРЕДМЕТИ ЗА БИТА.
	

	
	Пластично изграждане на модел в глина, гипс или макет в мащаб.
	45

	
	Графичен работен проект на картон и чертеж в М1:1
	15

	
	Изпълнение в материал.
	55

	
	Довършителен етап. Повърхностна обработка – декоративни фактури, оцветяване или патиниране;
	1


ПЪРВИ ГИМНАЗИАЛЕН ЕТАП

Раздел 1.
ВЪВЕДЕНИЕ

Цели:        Запознаване на учениците със специалността, нейното оборудване, иструменти и машини, както и нейни произведения от фонда на училището.

Раздел 2.
ИЗРАБОТВАНЕ НА МАЛЪК ПРЕДМЕТ ОТ БИТА.

Цели:         Да се придобият компетентности за закономерностите на композицията; специфики и етапи на техниката ажурно изрязване при изпълнение в материал.
Раздел 3.
ПРОЕКТИРАНЕ И ИЗРАБОТВАНЕ НА КУТИЯ ЗА БИЖУТА.

Цели:        Да се придобият компетентности за закономерностите на композицията; средствата на графичното и пластичното изобразяване; специфики и етапи на техниките - ажурно изрязване и запояване; технологични особености.

Раздел 4.
КОПИЕ ПО ОБРАЗЕЦ НА НИСЪК СЪД

Цели:        Да се придобият компетентности за закономерностите на композицията; средствата на графичното и пластичното изобразяване; специфики и етапи при техниката изковаване; технологични особености.

Раздел 5.
ПРОЕКТ И ИЗПЪЛНЕНИЕ НА ДЕКОРАТИВЕН ИЛИ ФУНКЦИОНАЛЕН НИСЪК СЪД

Цели:        Да се придобият компетентности за закономерностите на композицията; средствата на графичното и пластичното изобразяване; специфики и етапи при техниката изковаване; технологични особености.

Раздел 6.
НАКИТИ. КОПИЕ ПО ОБРАЗЕЦ.

Цели:        Да се придобият компетентности за функционалните и декоративни закономерности при накита; средствата на графичното и пластичното изобразяване; специфики и етапи при комбинирани техники;

технологични особености.

Раздел 7.
ПРОЕКТ И ИЗПЪЛНЕНИЕ НА СЕРИЯ, ИЛИ КОМПЛЕКТ БИЖУТА

Цели:        Да се придобият компетентности за функционалните и декоративни закономерности при бижутата; средствата на графичното и пластичното изобразяване; специфики и етапи при комбинирани ювелирни техники; технологични особености.

ВТОРИ ГИМНАЗИАЛЕН ЕТАП

Раздел 8.
ПЛОСЪК ДЕКОРАТИВЕН ИЛИ ФУНКЦИОНАЛЕН ПРЕДМЕТ ЗА ИНТЕРИОР

Цели:        Да се придобият компетентности за функционалните и декоративни аспекти в предмета за бита - пано; средствата на графичното и пластичното изобразяване; специфики и етапи при комбинирани техники и материали;технологични особености на студена и топла обработка на метали.

Раздел 9.
ОБЕМЕН ДЕКОРАТИВЕН ИЛИ ФУНКЦИОНАЛЕН ПРЕДМЕТ ЗА ИНТЕРИОР
Цели:        Да се придобият компетентности за функционалните и декоративни аспекти в предмета за интериор; средствата на графичното и пластичното изобразяване; специфики и етапи при комбинирани техники и материали; технологични особености на студена и топла обработка на метали.

Раздел 10.
ДИПЛОМНА РАБОТА НА ТЕМА ПО ИЗБОР: ПЛАСТИКА, НАКИТИ, ПРЕДМЕТИ ЗА БИТА

Цели:        Да се придобият компетентности за; пручване, анализ и художествено проектиране по избрана тема; средства за графично и пластично изобразяване на проекта; специфики на подбраните техники и материали; технологични особености при художествената обработка на метали.

V.  ОЧАКВАНИ РЕЗУЛТАТИ

В края на обучението по специфична професионална подготовка по учебния предмет „Художествена обработка на метали“,  ученикът трябва да придобие компетентности за:
- техники и технологии в металопластиката; 
- технически умения;

- естетически критерии за произведението;

- художествена стойност на произведението;
VI.  АВТОРСКИ КОЛЕКТИВ

Д-р Мирена Златева,
 д-р Елена Кафеджийска;
VII. ЛИТЕРАТУРА

Енциклопедия на изобразителното изкуство томI, БАН 1987, том II 1991, том III1995; 120 Години Българско изкуство СБХ, том 2013, том2 2015, том 3 2017; Златарко изкуство; New Earrings, Nikolas Estrada, 2013, Thames & Hudson; 21st Century Jewelry, The best of the 500 series, 2011, Lark Crafts; Silver triennial inter national, 2017, Gesellschaft fur Goldschmidelkunst e.V. Hanau; Chairs by architects, 2016 Thames & Hudson;

Учебната програма е адаптирана към учебния план  от 2020 г.

PAGE  
8

